[pic] | COMISIA COMUNITĂŢILOR EUROPENE |

Bruxelles, 16.10.2008

COM(2008) 606 final

2006/0147 (COD)

AVIZUL COMISIEI în conformitate cu articolul 251 alineatul (2) paragraful al treilea litera (c) din Tratatul CE, cu privire la amendamentele Parlamentului European la poziția comună a Consiliului referitoare la propunerea de

REGULAMENT AL PARLAMENTULUI EUROPEAN ȘI AL CONSILIULUI privind aromele și anumite ingrediente alimentare cu proprietăți aromatizante destinate utilizării în sau pe produsele alimentare și de modificare a Regulamentului (CEE) nr. 1576/89 al Consiliului, a Regulamentului (CEE) nr. 1601/91 al Consiliului, a Regulamentului (CE) nr. 2232/96 și a Directivei 2000/13/CE

DE MODIFICARE A PROPUNERII COMISIEI în conformitate cu articolul 250 alineatul (2) din Tratatul CE

2006/0147 (COD)

AVIZUL COMISIEI în conformitate cu articolul 251 alineatul (2) paragraful al treilea litera (c) din Tratatul CE, cu privire la amendamentele Parlamentului European la poziția comună a Consiliului referitoare la propunerea de

REGULAMENT AL PARLAMENTULUI EUROPEAN ȘI AL CONSILIULUI privind aromele și anumite ingrediente alimentare cu proprietăți aromatizante destinate utilizării în sau pe produsele alimentare și de modificare a Regulamentului (CEE) nr. 1576/89 al Consiliului, a Regulamentului (CEE) nr. 1601/91 al Consiliului, a Regulamentului (CE) nr. 2232/96 și a Directivei 2000/13/CE

1. Introducere

În temeiul articolului 251 alineatul (2) paragraful al treilea litera (c) din Tratatul CE, Comisia trebuie să emită un aviz cu privire la amendamentele propuse de Parlamentul European la a doua lectură. Avizul Comisiei cu privire la amendamentele propuse de Parlament este prezentat în continuare.

2. Context

Data transmiterii propunerii către Parlamentul European și către Consiliu [document COM(2006)0427 final – 2006/0147 (COD)]: | 28 iulie 2006 |

Data avizului Comitetului Economic și Social European: | 25 aprilie 2007 |

Data avizului Parlamentului European, prima lectură: | 10 iulie 2007 |

Data transmiterii propunerii modificate: | 24 octombrie 2007 |

Data acordului politic: | 17 decembrie 2007 |

Data adoptării poziției comune: | 10 martie 2008 |

Data avizului Parlamentului European (a doua lectură): | 8 iulie 2008 |

3. Obiectul propunerii

Directiva 88/388/CEE a Consiliului stabilește definiția aromelor, normele generale privind utilizarea acestora și cerințele privind etichetarea și limitele maxime ale substanțelor care prezintă riscuri pentru sănătatea umană. Aceasta prevede că legislația comunitară referitoare la arome ar trebui să țină seama în primul rând de cerințele privind sănătatea umană.

Este necesar să se aducă modificări substanțiale directivei respective pentru a lua în considerare progresele tehnologice și științifice realizate în domeniul aromelor. De asemenea, ca urmare a adoptării Regulamentului (CE) nr. 178/2002 de stabilire a principiilor și a cerințelor generale ale legislației alimentare, de instituire a Autorității Europene pentru Siguranța Alimentară (EFSA) și de stabilire a procedurilor în domeniul siguranței produselor alimentare, este necesar ca anumite dispoziții să fie adaptate și să fie introduse altele noi.

Pentru claritate și eficiență, Directiva 88/388/CEE se înlocuiește prin prezenta propunere. Principalele obiective sunt următoarele:

- clarificarea domeniului de aplicare a legislației privind aromele;

- modernizarea și adaptarea legislației existente privind aromele la progresele tehnologice și științifice;

- stabilirea unor proceduri clare de evaluare și autorizare;

- o mai bună informare a consumatorilor cu privire la aromele naturale;

- adaptarea cerințelor Regulamentului (CE) nr. 882/2004 privind controalele oficiale efectuate pentru a asigura verificarea conformității cu legislația privind hrana pentru animale și produsele alimentare și cu normele de sănătate animală și de bunăstare a animalelor.

Propunerea de regulament privind aromele face parte din pachetul de propuneri referitoare la „amelioratorii alimentari”. Acest pachet de propuneri se referă la aditivii, enzimele și aromele alimentare. Propunerea contribuie la programul de simplificare al Comisiei și nu numai că favorizează armonizarea în domeniile implicate ci și promovează coerența între cele trei domenii conexe. O a patra propunere suplimentară din cadrul aceluiași pachet va stabili o singură procedură comună de autorizare pentru evaluarea și aprobarea acestor substanțe.

4. Avizul Comisiei cu privire la amendamentele Parlamentului European

- Parlamentul European a votat la a doua lectură un text consolidat care conține o serie de amendamente la textul poziției comune. Textul este rezultatul negocierilor între Consiliu, Parlamentul European și Comisie. Amendamentele sunt, în principal, de natură tehnică și, în general, respectă și susțin principiile esențiale din propunerea inițială. Sunt de reținut, în mod deosebit, amendamentele prin care se va permite neaplicarea anumitor aspecte ale legislației în cazurile în care alimentelor li se adaugă numai plante și condimente. Alte amendamente se referă la clarificarea interacțiunii dintre regulamentul propus privind aditivii alimentari și Regulamentul (CE) nr. 1829/2003 privind produsele alimentare și furajele modificate genetic și sporirea gradului de certitudine juridică pentru producătorii și utilizatorii de arome prin extinderea termenului limită pentru adoptarea listei comunitare a agenților aromatizanți. Alte amendamente susțin principiul precauției și clarifică principiul conform căruia consumatorul nu trebuie să fie indus în eroare. În plus, au fost introduse unele modificări tehnice ca urmare a înlocuirii Regulamentului (CEE) nr. 1576/89 referitor la băuturile spirtoase cu noul Regulament (CE) nr. 110/2008.

- Comisia acceptă toate amendamentele votate de Parlamentul European. Rezultatul celei de-a doua lecturi din Parlamentul European a fost foarte satisfăcător.

5. Concluzie

În temeiul articolului 250 alineatul (2) din Tratatul CE, Comisia își modifică propunerea în conformitate cu cele menționate anterior.